**Výzva na predkladanie ponúk**

**zákazka s nízkou hodnotou podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov**

**(ďalej „zákon o verejnom obstarávaní, ZVO“)**

**Zákazka na uskutočnenie stavebných prác § 3 ods. 3 zákona**

1. **Identifikácia verejného obstarávateľa: § 7 ods. 1 písm. b) ZVO**

Názov: Obec Bielovce

Sídlo: Bielovce 17, 935 74 Pastovce

IČO: 00587494

DIČ: 2021020837

zastúpenie: Irena Skladanová, starostka

E-mail: [bielovce@gmail.com](mailto:bielovce@gmail.com)

Kontaktná osoba pre uvedenú zákazku**:** Irena Skladanová

Osoba poverená realizovaním verejného obstarávania:

Ing. Katarína Škrdlová, telefón +421 905 985 738, e-mail: [cpk.velkykrtis@gmail.com](mailto:cpk.velkykrtis@gmail.com)

1. **Názov zákazky**

**„****Zveľaďovanie a úpravy verejného priestranstva„**

1. **Opis predmetu obstarávania**

Predmetom zákazky je realizácia stavebných prác na akcii **„Zveľaďovanie a úpravy verejného priestranstva“** v obci Bielovce. Konkrétne sa bude jednať o rekonštrukciu verejných priestorov, úpravu jestvujúcich a výstavbu nových spevnených plôch v okolí kostola a riešenie parkoviska na neďalekom pozemku:

* Kostol: 390 m2
* Parkovisko: 220 m2

Predmet zákazky sa bude realizovať v zmysle špecifikácie predmetu obstarania uvedenej v prílohe č. 1 výzvy. Odporúča sa vykonanie osobnej obhliadky staveniska, kedy je možné obdržať aj ďalšie informácie od starostky obce a je možné nahliadnuť do projektovej dokumentácie a do stavebného povolenia.

Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite.

1. **Komplexnosť dodávky – rozdelenie na časti**

Verejný obstarávateľ požaduje dodať celý predmet zákazky, neumožňuje deliť na časti.

1. **Predpokladaná hodnota zákazky**

Predpokladaná hodnota zákazky: 25 347,12 eur bez DPH

1. **Lehota trvania zmluvy**

Dĺžka trvania zákazky: 3 mesiace odo dňa odovzdania a prevzatia staveniska.

1. **Miesto poskytnutia stavebných prác**

Adresa poskytnutia stavebných prác: obec Bielovce, č. parc.:1, 2/1, 4, 198/1 kat. územie Bielovce

1. **Druh zákazky/typ zmluvy**

* Zákazka na uskutočnenie stavebných prác § 3 ods. 3 zákona o verejnom obstarávaní
* Výsledkom postupu vo verejnom obstarávaní bude Zmluva o dielo uzatvorená podľa Obchodného zákonníka v platnom znení.
* Táto zmluva nadobudne platnosť dňom jej podpísania obidvomi účastníkmi zmluvy a účinnosť deň po dni jej zverejnení. V prípade jej neschválenia sa uzavretá zmluva stáva neplatnou a to bez akéhokoľvek finančného nároku úspešného uchádzača voči verejnému obstarávateľovi.
* Uchádzač nie je povinný predložiť návrh zmluvy ako súčasť ponuky. Na podpis zmluvy bude vyzvaný úspešný uchádzač. Zmluvné podmienky určil verejný obstarávateľ a tvoria prílohu č. 2 Výzvy. Predložením ponuky uchádzač vyjadruje súhlas so zmluvnými podmienkami.

1. **Zdroje financovania a platobné podmienky**

* Verejný obstarávateľ neposkytne zálohové platby na dodanie predmetu zákazky.
* Lehota splatnosti faktúry je 30 dní od dátumu jej doručenia.
* Zmluva bude s úspešným uchádzačom podpísaná v lehote viazanosti ponúk.

1. **Podmienky účasti**

**Od uchádzača sa na preukázanie osobného postavenia vyžaduje:**

* V súlade s § 32 ods. 1 písm. e) ZVO doklad o oprávnení dodávať tovar, poskytovať službu alebo uskutočňovať stavebné práce v rozsahu, ktorý zodpovedá predmetu zákazky.
* V súlade s § 32 ods. 1 písm. f) ZVO že nemá uložený zákaz účasti vo verejnom obstarávaní potvrdený konečným rozhodnutím v SR.

Podmienky účasti podľa § 32 ods. 1 písm. e) uchádzač môže preukázať:

* odkazom, resp. link na elektronickú databázu, kde si verejný obstarávateľ preverí požadované informácie a uchádzač nie je povinný predložiť doklad v ponuke. ([www.orsr](http://www.orsr), [www.zrsr.sk](http://www.zrsr.sk) )
* U uchádzača nesmie existovať dôvod na vylúčenie podľa § 40 ods. 6 písm. f) ZVO (existencia konfliktu záujmov). Uchádzač preukáže túto skutočnosť čestným vyhlásením, ktoré tvorí Prílohu č. 4 tejto výzvy.

1. **Obsah ponuky**
   * 1. **Formulár cenovej ponuky - Identifikačné údaje uchádzača** **a návrh na plnenie kritérií na vyhodnotenie ponúk** (*Príloha č. 1 výzvy): 2x originál podpísaný uchádzačom alebo oprávnenou osobou konať za uchádzača a opatrený pečiatkou (ak a používa). Ak uchádzač nie je platiteľom DPH, na túto skutočnosť upozorní a v ponuke uvedie cenu celkom – 2 x originál*
     2. **Ocenený Výkaz výmer** *(Príloha č. 3 výzvy) ocenený uchádzačom: 2 x originál podpísaný uchádzačom alebo oprávnenou osobou konať za uchádzača a opatrený pečiatkou (ak sa používa).*
     3. **Doklady/dokumenty** *(Príloha č. 4 výzvy)**podľa bodu 10 tejto výzvy: 2 x originál podpísaný uchádzačom alebo oprávnenou osobou konať za uchádzača a opatrený pečiatkou (ak sa používa).*
     4. **Elektronická podoba ponuky:** sken podpísanej a opečiatkovanej (ak sa pečiatka používa) ponuky vo formáte .PDF + ocenený výkaz výmer vo formáte .XLS na CD/DVD nosiči - 1x
2. **Lehota a podmienky na predkladanie a otváranie ponúk**

Lehota na predloženie cenovej ponuky uplynie dňa: **15.08.2019 o 16:00 hod.**

Verejný obstarávateľ požaduje s ohľadom na podmienky poskytovateľa NFP predloženie ponuky v listinnej podobe poštou, prostredníctvom iného doručovateľa alebo osobne.

Ponuka musí byť vložená v nepriehľadnom obale, na ktorom z vonkajšej strany musí byť uvedené:

* názov a adresa kontaktnej osoby pre verejné obstarávanie: Centrum prvého kontaktu, Komenského 3, 990 01 Veľký Krtíš
* obchodné meno a adresa uchádzača
* PRIESKUM TRHU – Verejné priestranstvo - NEOTVÁRAŤ“

**Adresa pre doručenie ponuky:**

Centrum prvého kontaktu pre podnikateľov

Komenského 3

990 01 Veľký Krtíš

Otváranie ponúk sa uskutoční dňa **16.08.2019 čas: 9:00 h.** Verejný obstarávateľ umožňuje uchádzačom, ktorí predložili ponuky v lehote na predkladanie ponúk, účasť na otváraní, resp. sprístupnení ponúk. Každú ponuku verejný obstarávateľ označí poradovým číslom v tom poradí, v akom bola predložená. Verejný obstarávateľ overí neporušenosť ponúk, ponuky otvorí resp. sprístupní, zverejní obchodné mená, sídla alebo miesta podnikania všetkých uchádzačov a ich návrhy na plnenie kritéria, ktoré sa dajú vyjadriť číslom, určeného verejným obstarávateľom. Ostatné údaje uvedené v ponukách sa nezverejňujú. Uchádzač, ktorý predložil ponuku v lehote na predkladanie ponúk, môže byť zastúpený osobou oprávnenou zúčastniť sa na otváraní resp. sprístupnení ponúk. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa preukáže na otváraní resp. sprístupnení ponúk preukazom totožnosti. Poverený zástupca uchádzača sa preukáže preukazom totožnosti a splnomocnením na zastupovanie.

1. **Vyhodnocovanie ponúk**

Termín a miesto vyhodnocovania ponúk: **16.08.2019 čas: 9:30 h**. na adrese uvedenej v bode 12, v priestoroch Centra prvého kontaktu pre podnikateľov. Vyhodnotenie ponúk uchádzačov je neverejné. Verejný obstarávateľ bude vyhodnocovať ponuky uchádzačov, ktoré splnili podmienky účasti a požiadavky verejného obstarávateľa na predmet zákazky. Úspešným uchádzačom bude vyhodnotený uchádzač, ktorého ponuka bude obsahovať najnižšiu cenu (celkom v EUR s DPH).

Verejný obstarávateľ oznámi všetkým uchádzačom, ktorých ponuky sa vyhodnocovali informáciu o výsledku vyhodnotenia ponúk. Úspešnému uchádzačovi oznámi, že jeho ponuka sa prijíma. Ostatným uchádzačom, ktorých ponuky sa vyhodnocovali bude doručené oznámenie o neúspešnosti ponúk s uvedením poradia uchádzačov a dôvodov, pre ktoré ich ponuka nebola prijatá.

1. **Kritériá na vyhodnotenie ponúk**

Víťazom súťaže sa stane uchádzač, ktorého ponuka bude obsahovať najnižšiu cenu (celkom s DPH).

1. **Podmienky súťaže**

Záruka na stavebné dielo sa požaduje minimálne 36 mesiacov počítaných od prevzatia diela alebo jeho časti podľa obchodných podmienok zmluvy.

Predmet obstarania bude realizovaný len na základe schválenia finančných prostriedkov PRV opatrenie 7 Základné služby a obnova dedín vo vidieckych oblastiach, podopatrenie: 7.2 Podpora na investície do vytvárania, zlepšovania alebo rozširovania všetkých druhov infraštruktúr malých rozmerov vrátane investícií do energie z obnoviteľných zdrojov a úspor energie (mimo Bratislavský kraj). V prípade jeho neschválenia sa uzavretá zmluva stáva neplatnou a to bez akéhokoľvek finančného nároku úspešného uchádzača voči verejnému obstarávateľovi.

Ak počas trvania zmluvy úspešný uchádzač stratí schopnosť plniť si zmluvný záväzok, verejný obstarávateľ si vyhradzuje právo uzatvoriť novú zmluvu s jedným z ďalších uchádzačov, ktorí predložili ponuky, pričom zohľadní ich poradie vo verejnom obstarávaní.

1. **Lehota viazanosti ponuky**

Lehota viazanosti ponuky uplynie dňa **31.08.2019.**

1. **Ďalšie informácie**

Verejný obstarávateľ si vyhradzuje právo na základe výsledkov tohto postupu zadávania zákazky neuzavrieť zmluvu a zrušiť použitý postup zadávania zákazky. Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie
* ak poskytovateľ finančných prostriedkov proces zadávania zákazky neschváli.

Uchádzač ako zhotoviteľ sa zaväzuje, že v rámci záväzkového vzťahu strpí výkon kontroly/auditu súvisiaceho s dodávanými stavebnými prácami kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Verejný obstarávateľ v zmysle § 42 ods.12 ZVO určil osobitné podmienky plnenia zmluvy (tzv. doložka plnenia zmluvy), tykajúce sa **sociálnych hľadísk** (uplatňovanie sociálneho aspektu pri verejnom obstarávaní, sociálne hľadisko týkajúce sa inklúzie MRK). Súvisí s plnením predmetnej zákazky a je v súlade s legislatívou EÚ a SR. Podmienka je stanovená pri dodržaní podmienky nediskriminácie, rovnakého zaobchádzania a transparentnosti. Uchádzači sa pri predložení svojich ponúk zaviažu v prípade získania zákazky tieto podmienky plniť. Osobitné podmienky zmluvy sú uvedené v návrhu Zmluvy o dielo. Zhotoviteľ sa zaviaže, že v prípade, ak ako dodávateľ predmetnej zákazky bude potrebovať navýšiť svoje kapacity pre realizáciu predmetnej zákazky, v takomto prípade zamestná na realizáciu predmetnej aktivity osoby dlhodobo nezamestnané v mieste realizácie predmetnej zákazky.

Uchádzač proti rozhodnutiu verejného obstarávateľa o výbere najvhodnejšieho uchádzača pri postupe zadávania zákazky s nízkou hodnotou nemôže podať námietky podľa § 170 ZVO.

1. **Konflikt záujmov**

Verejný obstarávateľ je povinný zabezpečiť, aby v celom procese tohto postupu zadávania zákazky nedošlo ku konfliktu záujmov, ktoré by viedlo k narušeniu alebo obmedzeniu hospodárskej súťaže alebo porušeniu princípu transparentnosti a princípu rovnakého zaobchádzania v tomto verejnom obstarávaní. V prípade identifikovania existencie konfliktu záujmov kedykoľvek v tomto postupe zadávania zákazky verejným obstarávateľom, tento prijme primerané opatrenia a vykoná nápravu pre jeho odstránenie. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie tohto postupu zadávania zákazky alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči verejný obstarávateľ v súlade s ustanovením § 40 ods. 6 písm. f) ZVO uchádzača, ktorého sa konflikt záujmov týka, z tohto postupu zadávania zákazky.

*Bielovce, dňa 7.8.2019*

*Irena Skladanová, starostka, v.r.*

**Prílohy Výzvy:**

* Príloha 1 Formulár cenovej ponuky
* Príloha 2 Návrh zmluvy
* Príloha 3 Výkaz výmer
* Príloha 4 Čestné vyhlásenie